Document ID: 31986R0444

ΚΑΝΟΝΙΣΜΟΣ (ΕΟΚ) αριθ. 444/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 που επιτρέπει στο Βασίλειο της Ισπανίας και στην Πορτογαλική Δημοκρατία να συμπεριλάβουν στην ονοματολογία του κοινού δασμολογίου εθνικές υποδιαιρέσεις για ορισμένα γεωργικά προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 76 παράγραφος 3 δεύτερο εδάφιο και το άρθρο 244 παράγραφος 3 δεύτερο εδάφιο,
την πρόταση της Επιτροπής,
Εκτιμώντας:
ότι, σύμφωνα με το άρθρο 76 παράγραφος 3 πρώτο εδάφιο και το άρθρο 244 παράγραφος 3 πρώτο εδάφιο της πράξης προσχώρησης, το Βασίλειο της Ισπανίας και η Πορτογαλική Δημοκρατία εφαρμόζουν την ονοματολογία του κοινού δασμολογίου από την 1η Μαρτίου 1986 για τα προϊοντα που αναφέρονται αντίστοιχα στα άρθρα 67 και 235 της πράξης; ότι, ωστόσο, δυνάμει του δευτέρου εδαφίου της παραγράφου 3 των άρθρων 76 και 244, μπορεί να τους επιτραπεί να συμπεριλάβουν, στην ονοματολογία του κοινού δασμολογίου, τις υφιστάμενες εθνικές υποδιαιρέσεις, για να προβούν στη σταδιακή προσέγγιση προς αυτό το δασμολόγιο ή στην κατάργηση των δασμών στο εσωτερικό της Κοινότητας, εφόσον δεν προκύπτουν δυσκολίες κατά την εφαρμογή των κοινοτικών ρυθμίσεων;
ότι, για τα προαναφερθέντα προϊόντα που υποβάλλονται σε δασμούς, η άδεια αυτή δεν δημιουργεί δυσχέρειες και δικαιολογείται εφόσον τα προϊόντα αυτά που βρίσκονται στην ίδια διάκριση του κοινού δασμολογίου υπόκεινται σε διαφορετικούς δασμούς; ότι πρέπει να επιτραπεί στα νέα κράτη μέλη να συμπεριλάβουν, για τα εν λόγω προϊόντα, στην ονοματολογία του κοινού δασμολογίου εθνικές υποδιαιρέσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Αρθρο 1
Για τα προϊόντα που αναφέρονται στα άρθρα 67 και 235 της πράξης προσχώρησης και τα οποία υπόκεινται, δυνάμει των κοινοτικών ρυθμίσεων, στην εφαρμογή δασμών κατά την εισαγωγή από τρίτες χώρες, επιτρέπεται στο Βασίλειο της Ισπανίας και στην Πορτογαλική Δημοκρατία να συμπεριλάβουν, στην ονοματολογία του κοινού δασμολογίου, τις εθνικές υποδιαιρέσεις που είναι απαραίτητες ώστε η σταδιακή προσέγγιση προς αυτό το δασμολόγιο ή η κατάργηση των δασμών στο εσωτερικό της Κοινότητας να πραγματοποιηθούν υπό τους όρους που προβλέπονται στην πράξη προσχώρησης.
Αρθρο 2
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 1986.

Labels: 3
18
6